**4.Αθήνα : Από τη βασιλεία στην αριστοκρατία**

**Πώς ήταν το έδαφος της Αττικής;**

Φτωχό.

**Με τί ασχολήθηκαν οι κάτοικοι;**

Στις λίγες πεδιάδες που υπήρχαν ασχολήθηκαν με τη ***γεωργία***.

Στις ορεινές περιοχές ασχολήθηκαν με την ***κτηνοτροφία***.

Στις παραλιακές περιοχές ασχολήθηκαν με το ***εμπόριο*** και τη ***ναυτιλία***.

**Ποιος έκανε τον συνοικισμό της Αττικής;**

Ο ***Θησέας*** ένωσε τους οικισμούς που υπήρχαν και δημιούργησε ενιαίο κράτος με κέντρο την Αθήνα. Οι Αθηναίοι γιόρταζαν αυτό το γεγονός στη μεγάλη γιορτή τους : τα ***Παναθήναια***.

**Τί καταγωγή είχαν οι Αθηναίοι;**

Ήταν Ίωνες.

**Η βασιλεία στην Αθήνα**

Ήταν το πρώτο πολίτευμα της Αθήνας. Κάποιοι από τους βασιλείς της Αθήνας ήταν : ο Κέκροψ, ο Αιγέας, ο Θησέας, ο Κόδρος κ.α. Τελευταίος βασιλιάς ήταν ο ***Κόδρος***.

**Η αριστοκρατία στην Αθήνα**

Με ομαλό τρόπο το πολίτευμα άλλαξε από βασιλεία σε αριστοκρατία περίπου το 750 π.Χ.. Την εξουσία ασκούσαν οι εξής :

1) Ο ***επώνυμος άρχοντας*** : συγκαλούσε την Εκκλησία του Δήμου

2) Ο ***πολέμαρχος*** : υπεύθυνος για τα στρατιωτικά θέματα.

3) Ο ***άρχοντας –βασιλιάς*** : υπεύθυνος για τα θρησκευτικά θέματα (ο θεσμός αυτός προέρχεται από τη βασιλεία)

4) Οι ***6 νομοθέτες*** : υπεύθυνοι για δικαστικά θέματα

5) Ο ***Άρειος Πάγος*** : υπεύθυνος για την τήρηση των νόμων

6) Η ***Εκκλησία του Δήμου*** : η συνέλευση όλων των Αθηναίων.

**Προβλήματα ....**

Α) Οι έμποροι και οι βιοτέχνες που πλούτιζαν άρχισαν να αμφισβητούν την εξουσία των ευγενών.

Β) Οι αγρότες που χρωστούσαν λεφτά και κινδύνευαν να γίνουν δούλοι ζητούσαν να τους χαριστούν τα χρέη.

**Μια απόπειρα τυραννίας : «Το Κυλώνειο Άγος»**

Την ένταση που υπήρχε από τα παραπάνω προβλήματα θέλησε να εκμεταλλευτεί ο ***Κύλων*** (ήταν Ολυμπιονίκης) που μαζί με τους οπαδούς του το ***632*** π.Χ. προσπάθησε να γίνει τύραννος. Απέτυχε όμως και δραπέτευσε στα Μέγαρα. Οι οπαδοί του, αν και είχαν καταφύγει ως ικέτες σε βωμό, σφαγιάστηκαν έπειτα από διαταγή του Αλκμαιωνίδη επώνυμου άρχοντα Μεγακλή (***Κυλώνειο Άγος***). Λίγο αργότερα ο Μεγακλής εξορίζεται με όλο του το γένος (Αλκμαιωνίδες). Η αναστάτωση κορυφώνεται και τα Μέγαρα καταλαμβάνουν τη Σαλαμίνα. (20 χρόνια αργότερα οι Αθηναίοι θα ξαναπάρουν τη Σαλαμίνα από τους Μεγαρείς)

**Οι νόμοι του Δράκοντα**

Ο κόσμος ζητούσε κατάργηση των χρεών και σύνταξη γραπτών νόμων (ως τότε ήταν άγραφοι). Έλεγαν πως με τους άγραφους νόμους η απονομή δικαιοσύνης εμποδιζόταν και δεν εύρισκαν το δίκιο τους . Οι αριστοκράτες ανέθεσαν το ***624*** π.Χ. στο νομοθέτη ***Δράκοντα*** να καταγράψει τους νόμους। Αυτοί ήταν πολύ αυστηροί και γι’ αυτό λένε ότι ήταν «γραμμένοι με αίμα».